text: Tá ið nýggi Frítíðarskúlin alment varð sýndur fram fríggjadagin 10. juni, handaði Dávur R Hansen frá FUGLARK lykilin til borgarstjóran, sum so aftur handaði lykilin til leiðaran í Frítíðarskúlanum.
text: #000001
text: Hetta er ein stórur dagur fyri okkum øll í Nes kommunu. Vit eru sera fegin um at hava fingið nýggjan Frítíðarskúla og at hátíðarhalda tað í dag.
text: #000003
text: Skal eisini nýta høvi at siga, at vit eru sera fegin um, at tit eru so væl møtt, og at vit eru so mong, sum saman kunnu fegnast um hetta framstig á barnaøkinum í Nes kommunu.
text: #000004
text: Børnini er tann allar størsta og allar kærasta gávan, sum foreldur fáa. Og tað er sanniliga eisini ein stórfingin gáva at blíva abbi ella omma. Tí vilja øll, kommuna – og hvør einstakur av okkum, gera alt tað besta fyri børnini, sum er framtíðin fyri eitthvørt samfelag.
text: #000005
text: 1. januar 2021 havi eg sjálvandi verið nærri knýttur at gongdini í byggingini – og soleiðis samstarva nógv og væl við Trivnaðarnevndina, Dáva Reinert Hansen, sum vegna FuglArk hevur havt byggieftirlitið/ráðgeving og Eydnu Olsen, leiðara í Frítíðarskúlanum her á Brekkukletti.
text: #000007
text: Øllum tykkum, sum eg hava samskift so nógv við, vil eg bera eina hjartans tøkk. Stóra takk fyri, at samstarvið hevur verið merkt av áliti og einum so positivum vilja at fáa sum mest burturúr.
text: #000008
text: Góði Dávur! Hjartaliga takk fyri lykilin. Tú ert ein álitismaður. Vegna Nes kommunu vil eg takka tær mangar ferðir fyri sera gott samstarv og hervið handa tær eina blómukurv.
text: #000011
text: Góða Eydna! Stóra, stóra takk fyri títt tolni, áhaldni, trúfesti og samstundis tíni góðu evni sum leiðari at fáa tað at bera til í undafarnum árum, tá ið hølisviðurskiftini mangan vóru so ivasom. Tú hevur eisini havt trúføst starvsfólk, sum vildu hava tað at bera til. Tað er kommunan sera takksom fyri.
text: #000012
text: Undir byggingini hevur tú sum leiðari eisini verið sera góð at samstarva við og gjørt alt fyri at fáa gerandisdagin at ganga so smidliga, hóast økið her hevur verið eitt byggipláss, og Frítíðarskúlin samstundis eisini varð raktur av koronu.
text: #000013
text: Við hesum fáu orðum vil eg so, vegna Nes kommunu, handa lykilin til tín, Eydnu Olsen, leiðara í Frítíðarskúlanum á Brekkukletti. Hetta verður gjørt í vissuni og ynskinum um, at tú, saman við tínum samstarvsfólkum, eisini framhaldandi fert at leiða stovnin soleiðis, at her er tryggleiki og góðar umstøður at menna seg hjá okkara børnum. Tað hevur so alstóran týdning fyri okkara gimsteinar, okkara kæru børn. Ynski tykkum øllum blíðan byr!
text: #000014
text: Bygdaráðið hevur samtykt at lata Frítíðarskúlanum eitt keyboard sum gávu í dag. Somuleiðis vil eg vegna Nes kommunu handa tær eina blómukurv.
text: #000015